පන්දු යැවීමේ දි කෞශල්‍ය වීරරත්න කඩුලු 3ක් දවාලූ අතර මාලිංග බණ්ඩාර සහ මධුර ලක්මාල් කඩුලු 2 බැගින් බිඳ දැමූහ.ලකුණු 189ක පහසු ඉලක්කයක් හඹාගිය උතුරු නැගෙනහිර පළාත් කණ්ඩායම ඕවර 34.2දී කඩුලු 3ක් පමණක් දැවී ජය අත්කර ගත්තේය.ඉයන් ඩැනියෙල් ලකුණු 92ක් රැස් කළේය.වයඹ – 188 (ඕවර 41) කෝසල කුලසේකර 104, ඇන්ජෙලෝ පෙරේරා 27 (කෞශල්‍ය වීරරත්න 30/3, මාලිංග බණ්ඩාර 21/2, මධුර ලක්මාල් 41/2)උතුරු නැගෙනහිර -190/3(ඕවර 34.2) ඉයන් ඩැනියෙල් 92, සහන් විජේරත්න නොදැවී 31කඳුරට ඌව පිලට ලකුණු 13ක ජයක්මේ අතර රුහුණ පළාත් කණ්ඩායම සමග ආර්.ප්‍රේමදාස පිටියේ පැවැති තරගයෙන් ඩක්වර්ත් ලුවිස් ක්‍රමවේදය අනුව ලකුණු 13ක ජයක් වාර්තා කිරීමට කඳුරට ඌව පළාත් කණ්ඩායම සමත්විය.පළමුව පන්දුවට පහරදුන් රුහුණ පළාත් කණ්ඩායම ඕවර 49.1කදී ලකුණු 219කට දැවීගියේය.ශිහාන් ජයසූරිය ලකුණු 80ක් ලබාගත් අතර සචිත් පතිරණ ලකුණු 45ක් රැස් කළේය.පන්දු යැවීමේ දී සචිත්‍ර සේනානායක කඩුලු 3ක් ද, චරිත් ජයම්පති කඩුලු 2ක් ද බිඳ දැමූහ.පිළිතුරු ඉනිම ක්‍රීඩා කළ කඳුරට ඌව පළාත් කණ්ඩායමට අයහපත් කාලගුණය හේතුවෙන් ලබාගත හැකිවූයේ ඕවර 38කදී ලකුණු 162ක් පමණි.එහෙත් ඩක්වර්ත් ලුවිස් ක්‍රම‍වේදය අනුව ඒ වනවිට රුහුණ කණ්ඩායමට වඩා ඉදිරියෙන් සිටි බැවින් තරග‍යේ ජය කඳුරට ඌව කණ්ඩායමට හිමිවිය.කඳුරට ඌව ඉනිමේ දී දිමුත් කරුණාරත්න ලකුණු 37ක් වාර්තා කළ අතර නායක තිළිණ කණ්ඩම්බි නොදැවී ලකුණු 32ක් රැස් කළේය.රුහුණ – 219 (ඕවර 49.1) ශිහාන් ජයසූරිය 80, සචිත් පතිරණ 45 (සචිත්‍ර සේනානායක 28/3, චරිත් ජයම්පති 43/2)කඳුරට ඌව – 162/4(ඕවර 38) දිමුත් කරුණාරත්න 37, තිළිණ කණ්ඩම්බි නොදැවී 32, තරංග පරණවිතාන 29.